**Igazolás az életvitelszerű ott lakásról**

2020. szeptember 1-jétől módosult a 20/2012. (VIII. 31.) EMMI rendelet 22.§ (7-8) bekezdése, amely alapján:

Az Nkt. 50. § (6) bekezdése alkalmazásában **életvitelszerű ott lakásnak minősül**, **ha a tanuló a kötelező felvételt biztosító iskola körzetében található ingatlant otthonául használja, és az ilyen ingatlan a polgárok személyi adatainak és lakcímének nyilvántartásában a tanuló lakóhelyeként vagy tartózkodási helyeként az iskolai beiratkozás első határnapját megelőző három hónapnál régebb óta szerepel**.

 Ha ez nem teljesül, vagy ha bármely körülmény alapján arra lehet következtetni, hogy a tanuló a nyilvántartásban szereplő lakóhelyén vagy tartózkodási helyén nem életvitelszerűen lakik, akkor **az iskola igazgatója jogosult felszólítani az iskolába jelentkező tanuló szülőjét, hogy az életvitelszerű körzetben lakás tényét akként igazolja, hogy a felszólítás kézhezvételétől számított 15 napon belül bemutatja a területileg illetékes védőnőtől származó, a védőnői ellátás igénybevételét igazoló nyilatkozatot.**

**A járási vezető védőnőt tankerületünk a fentiekkel kapcsolatban tájékoztatta, aki a jogszabályváltozásról a területi védőnőket értesítette.**

**szülői tájékoztatás:**

A [www.gyermekalapellatas.hu](http://www.gyermekalapellatas.hu) honlapon a védőnő keresőben település és utca megadásával mindenki megtalálja a területi védőnőjének az elérhetőségét, ha rákkantint a nevére.

<https://www.antsz.hu/AntszDistricts/HealthCareVisitorSearch.action?clientid=vedonoi>?

Azon a telefonszámon kellene felvenni a szülőnek a területi védőnőjével a kapcsolatot ha szükséges.